Nafarroako Parlamentuko Mahaiak, 2019ko irailaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Koldo Martínez Urionabarrenetxea jaunak aurkeztutako gaurkotasun handiko galdera, irailaren 13ko 000214/2019 epaiaren gaineko balorazioari eta etorkizunari begira horrek esan nahi duenari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2019ko irailaren 23an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko kide Koldo Martínez Urionabarrenetxeak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Lurralde Antolamenduko, Etxebizitzako, Paisaiako eta Proiektu Estrategikoetako kontseilariak Osoko Bilkuran ahoz erantzun dezan:

Nasuvinsa sozietate publikoak 0000902/2018 zenbakiko prozedura arrunta aurkeztu zuen 1. zenbakiko Lehen Auzialdiko Epaitegian Navarra Construcciones SA (SANCO) eta Construcciones GM SA enpresek eratutako Aldi Baterako Enpresa-elkartearen aurka; hartan, Iruñeko Garraioaren Hiriaren hirugarren fasea egiteko, merkaturatzeko eta ustiatzeko lanak esleitzeko kontratua, 2006ko martxoaren 17koa, amaiaraztea eskatzen zuen, esleipen-hartzaileek kontratua ez betetzeagatik.

Epaitegi horrek irailaren 13ko 000214/2019 epaiaren bidez demanda hura ebatzi duela ikusita,

Zure departamentuak zer balorazio egiten du epai horri buruz eta horrek etorkizunari begira esan nahi duenari buruz?

Iruñean, 2019ko irailaren 19an

Foru parlamentaria: Koldo Martínez Urionaba-rrenetxea